

**УРОК: Опасностите в моя град**

**Албена Цветкова, преподавател в СУ Иван Вазов“,**

**град Вършец**

**Часовете са проведени в СУ „Иван Вазов“ на 27.03.2019 г.**

*„Природните бедствия не подминават нито една страна. Нито най-богатите, нито най-бедните. Жегата, студа, водата, вятъра не признават граници, нации и богатство. Те просто съществуват.“*

**Цел на урока**

* *Подготовка за превенция и правилно поведение и действия по време на бедствена ситуация чрез усвояване на знания за потенциалните опасности на територията на общ. Вършец;*
* *Стимулиране на доброволческата активност на учениците в областта на защита на населението при бедствия;*

**Описание**

**Предизвикателството на занятието учениците сами да определят възможните опасности за населението в нашия град, го превърна в интересен и творчески наситен урок, свързан с изграждането на гражданската култура на личността.**

**Учениците бяха запознати с основните видове бедствия, част от които, преживени от тях. Всички си спомнят бедствието, сполетяло курортното ни градче преди 3 години, което нанесе разрушения освен на домовете на жителите му и на един от символите на Вършец – боровият парк. Вторият по големина изкуствен парк в България след Борисовата градина заема площ от 800 декара с борови насаждения и специално пренесени екзотични видове. След ураганните ветрове на 31.01.2015 г., емблематичният за града кът за отдих, е опустошен. Стихийният вятър изкоренява огромни дървета, затваря пътищата до няколко села, поврежда стотици покриви на къщи, къса електрически жици, прекъсва мобилните комуникации.**

**Учениците получиха информация за същността на потенциалните опасности, политиките по превенция, правилни реакции и възстановяване по време и след възникването им благодарение на инж. Георги Аврамов, спец. "Гражданска защита" в Общинска администрация - Вършец. Тези им опитности са от голяма полза, защото изграждат у тях система от знания, умения и компетенции при извънредни ситуации.**

**На територията на общината възникват бедствия аварии и катастрофи, който причиняват различни по размери щети и водят до човешки жертви. Най-характерни от тях са снежните навяванията и обледяванията, крупните горски пожари и в по-малка степен наводненията, аварии в обекти, работещи с промишлени отровни вещества и предприятия, в който биха възникнали взривове и пожари, свързани с отделяне на токсични газове. Функциониращите на територията на общината на потенциално опасни обекти, работещи с радиоактивни вещества, промишлени отровни вещества, взривоопасни и пожароопасни материали се явява опасност за възникване на крупни производствени аварии, свързани с човешки жертви, големи материални загуби и замърсяване на околната среда, вследствие запрашване и задимяване.**

**Скоротечният характер на проявление на посочените бедствия и аварии налага създаване на система за вътрешен контрол и за оповестяване на застрашеното население. Предварително осигуряване на промишлени противогази на работниците служителите и населението, попадащо в зоните на поразяващата концентрация на промишлените отровни вещества /ПОВ/ от потенциално опасните обекти, препарати за йодна профилактика и други.**

**Изграждането на гражданска активност и умения у учениците да бъдат практични в реалния живот, особено в ситуации, изискващи компетентни, точни и адекватни реакции** **допринася за ефективно изпълнение на задачите на българската образователна система.**

**От коментарите в час**

*“Когато залогът е човешки живот, към ситуацията наистина трябва да се подходи много отговорно.“*

*„Много е важно да имаш стабилна психика и и готовност за адекватно поведение при изпадане в опасна ситуация.”*

**Идеи за надграждане**